Buriatia
Buriatia, vel pleniter Res Publica Buriatia (Russice Республика Бурятия, tr. Respublika Burjatija; Buriatice Буряад Улас, tr. Burjaad Ulas) est subiectum Foederationis Russicae, anno 1923 constitutum est.  Ab anno 2000 ad Districtum Foederalem Sibericum pertinebat et anno 2018 in Districum Foederalem Extremorientalem inclusum est. 

Buriatia cum re publica Tuva, regione Ircutensi et territorio Transbaicalico Russiae atque cum Mongolia contermina est. Aream 351 334 chm² et circa 982 milia incolarum anno 2016 habuit. Plus quam 19 gentes eam incolunt, quarum plurimae sunt Russi (64,9 %) et Buriati (29,5 %).

Metropolis Buriatiae Udinium est. Aliae urbes Kiachta, Bargusinus, Selengia etc. sunt. 

Saiani montes, quorum iugum Alpes Tunkinenses sunt, rei publicae partem occupant.  Iugum Baicalense  et planities montana Baicalensis Borealis a regione Ircutensi rem publicam separant. Flumina rei publicae Selenga cum Uda, Bargusinus, Ircutus, Occa, Witimus sunt.

Notae

Nexus externi 

 Situs interretialis administrationis Buriatiae

!